Петър Драгоев гостува в предаването „boec.bg“ (Видео)
Основателят и главен инструктор на спортен клуб „Черен Дракон” Петър Драгоев беше поканен от [предаването „boec.bg“](http://boec.bg/video/predavaneto-boec-bg-s-gost-petr-dragoev-video/?fbclid=iwar0wefeqfmuf09ddvepfkfoxua4yryjwm0gr7ssjznda39obi2xb8fdx-qq) да сподели своя опит през годините практикуване на Тай чи чуан. Личната история, която поднесе на зрителите, беше съчетана с кадри от последните състезания и демонстрации на многократния шампион по Тай чи.

Петър разкри подробности от своята биография, както и сподели своето виждане за Пътят, практикуващите, предизвикателствата и мечтите, които го вълнуват.

„Историята как започнах е малко интересна и дори смешна. Един мой приятел ме заведе в залата и това, което си спомням от първата тренировка е, че по никакъв начин не бях впечатлен. И дори накрая си мислех, че съм си загубил времето. Вероятно това е нормално за един тинейджър. Знаете в тази възраст на един млад човек в главата му има какви ли не неща – къде хубави, къде лоши. Радостното е, че още на другия ден почувствах някаква необходимост да отида отново. И отидох… и така до ден днешен“, разказва Драгоев, който сега е член на Управителния съвет на Българска Ушу федерация и неин вицепрезидент.

Цялото интервю можете да видите във видеото:

